**ACTIVITATS EXTRAESCOLARS AMPA INSTITUT CURS 2021-22**

Benvinguts i benvingudes a l’Institut Júlia Minguell

Ara que ja formeu part de la comunitat del Júlia, i amb la voluntat de normalitzar la programació de les extraescolars que es van haver d’interrompre el març del 2020 per la situació de pandèmia, us passem l’oferta per al curs 2021-2022 perquè aneu planificant amb temps el curs vinent. No cal dir que s’aplicaran tots els protocols establerts en cada moment i que ja formen part de la nostre dia a dia, com ho ha de ser anar a fer bàsquet a l’institut, endinsar-se en la robòtica, venir a reforçar l’anglès o a fer coreografies i ballar. En definitiva, gaudir de formació complementària d’una manera diferent i més lúdica.

Quan trieu l’activitat i o activitats que vulgueu fer, ompliu directament les fulles d’inscripció que tenen a disposició els tutors i tutores, en consergeria, que estan penjades en la web i que us podem fer arribar també des de l’AMPA. El preu és directament el que ens indica l’empresa i està limitat a una quota de 20 a 25 euros mensuals. . És important que envieu la informació com més aviat millor, perquè volem iniciar les activitats a l’octubre. Per poder configurar els mínims d’alumnes (de 6 a 10 persones, segons l’activitat) per poder assegurar-la i comunicar-lo a l’empresa, que reservi la franja horària i el monitor i el professorat

**ANGLÈS**

L’empresa Engreskat-B amb experiència en gestió i organització d’activitats educatives oferta aquesta activitat. Faran prova de nivell per si s’han de constituir diferents grups, però sempre haurem de cobrir el mínim de 10 persones per nivell. 2h per setmana, distribuïdes en Dilluns i dimecres, de 18.00 a 19.00h; Preu: 24 € mes (Cal mínim 10 persones).

**BALLS MODERNS**

L’empresa Engreskat-B amb experiència en gestió i organització d’activitats educatives oferta aquesta activitat. Participarem com a institut en les festes, graduacions i convocatòries del barri i ciutat. 2h per setmana, distribuïdes en Dimarts i dijous, de 17.00h a 18.00h

Preu: 21,5€ mes (Cal mínim 8 persones).

**BÀSQUET**

Unió Bàsquet Llefià, el club de bàsquet del barri, torna a apostar per promoure la pràctica d’aquest esport tan nostre al centre, i també per incorporar els alumnes al club amb seu al districte. 2h per setmana, distribuïdes en Dilluns i dimecres de 17.00h a 18.00h f

FAN UNA JORNADA DE PORTES OBERTS EL DIMARTS 28 DE SETEMBRE A LES 17.30H A L’INSTITUT Preu: 20€ mes per jugador/a (Mínim de 6 persones) Facilitaran una samarreta per a les competicions en les que participarem con a institut.

**ROBÒTICA**

Un altre aspecte bàsic en el que aprofundir també de manera intensa és en les noves tecnologies. L’AMPA ho fa de la mà de l’equip de Play CodeAcademy, amb diferents propostes, d’acord amb el nivell i d’edat dels alumnes que s’animin a fer aquesta activitat. S’inicia amb formació en programació robòtica, impressió 3D i drons, amb llenguatge Scratch, programació d’Apps, code... 1h setmanals, programada els Dimarts: de 17.30h a 18.30h

Preu: 20€ mes (Cal mínim de 10 persones. El material el posa Play Code Academy. L’alumnat ha de portar l’ordinador, amb connexió a internet garantida al centre).

**INFORMACIÓ I INSCRIPCIONS:**

* Per poder inscriure’s, s’ha de ser soci de l’AMPA. Però la inscripció va vinculada amb la quota de material i es paga de manera conjunta.
* Per a persones properes als alumnes que vulguin participar-hi en les activitats extraescolars i no formin part del centre poden inscriure’s a les activitats sempre que paguin la quota de l’AMPA (16 euros) a mode de matricula. I que es pugui realitzar d’acord amb els protocols per la Covid19 i grups bombolla a aplicar en cada moment.
* Les famílies interessades a inscriure el seu fill o filla a les activitats proposades, han d’enviar ara ja al setembre, la inscripció a cada empresa i/o club, donar-la als tutor/a i o a consergeria. Si teniu qualsevol dubte, envieu un correu electrònic a ampa@insjuliaminguell.net indicant en què us podem ajudar. Confirmarem l’inici de les activitats quan omplim la ràtio necessària.
* Les activitats començaran a l’octubre (el primer dia de la setmana d’octubre coincident amb el de l’inici de l’activitat) i acabaran al mes de juny, que es pagarà complet.
* En les reunions inicials de cada curs cada tutor/a també explicarà i passarà informació sobre les extraescolars. Les empreses i els clubs que fan les activitats també estan disposades a fer reunions explicatives.
* Entenem que donada la importància de contribuir de manera solidària a les activitats que ofereix l’AMPA de manera universal a tots els alumnes del centre, el pagament de la quota és un fet normalitzat. Tanmateix, atendrem els casos que calgui per periodificar la quota durant diferents pagaments.

Graella resum:

|  |  |  |  |  |
| --- | --- | --- | --- | --- |
|  |  |  |  |  |
|   | **DILLUNS**  | **DIMARTS** | **DIMECRES**  | **DIJOUS**  |
| 17.00 a  | Bàsquet | Balls Moderns | Bàsquet  | Balls Moderns |
|  a 18.00 | Bàsquet | Balls Moderns/ Robòtica | Bàsquet | Balls Moderns |
| 18.00  | Anglès | Robòtica | Anglès |  |
| a 19.00 |  Anglès |  | Anglès  |  |
|  |  |  |  |  |

Atentament,

L’Equip de l’AMPA del Júlia Minguell. Setembre 2021